**European Maritime Day 2015 – Matchmaking Event**

**28 Μαΐου 2015, Πειραιάς**

Το **Δίκτυο ΠΡΑΞΗ** και το **Εθνικό Κέντρο Τεκμηρίωσης**, μέλη του [Enterprise Europe Network – Hellas](http://www.enterprise-hellas.gr/) - με την υποστήριξη της Θεματικής ομάδας Sector Group Maritime Industries & Service του Δικτύου Enterprise Europe Network - σας προσκαλούν στη διεθνή εκδήλωση τεχνολογικών και επιχειρηματικών συναντήσεων που θα πραγματοποιηθεί στο πλαίσιο του Συνεδρίου για την [Ευρωπαϊκή Ημέρα Θάλασσας 2015](http://ec.europa.eu/maritimeaffairs/maritimeday/en/piraeus-2015) (European Maritime Day Conference 2015, EMD) στις 28 Μαΐου 2015, στον Πειραιά. Οι συμμετέχοντες θα έχουν την ευκαιρία να διευρύνουν το δίκτυο των επαφών τους, να διερευνήσουν νέες ιδέες και να αναπτύξουν συνεργασίες ακολουθώντας ένα πρόγραμμα προκαθορισμένων συναντήσεων.

Το Συνέδριο αποτελεί την κύρια ετήσια εκδήλωση της Ευρωπαϊκής Ημέρας Θάλασσας η οποία διοργανώνεται από την Ευρωπαϊκή Επιτροπή – Γενική Διεύθυνση Θαλάσσιας Πολιτικής και Αλιείας και συγκεντρώνει πλήθος επιχειρηματιών, επιστημόνων αλλά και εκπροσώπων δημόσιων και άλλων φορέων. Αναλυτικότερα οι συμμετέχοντες εκπροσωπούν οργανισμούς λιμένων, ναυπηγεία, ναυτιλιακές εταιρίες, cluster, περιβαλλοντικούς οργανισμούς, επιστημονικούς και ερευνητικούς φορείς, δημόσιους οργανισμούς κ.ά.

Η εκδήλωση επικεντρώνεται στους παρακάτω τομείς:

Θαλάσσια Βιομηχανία:

Θαλάσσια Πολιτική

Παράκτιες Περιοχές και Λιμάνια

Θαλάσσιο Περιβάλλον και Προστατευόμενες Περιοχές

Θαλάσσιες και Ναυπηγικές Τεχνολογίες και Εξοπλισμός

Θαλάσσιες Υπηρεσίες και Μεταφορές

Θαλάσσια Ασφάλεια

Δεξιότητες και Εκπαίδευση

Γαλάζια Ανάπτυξη:

Υδατοκαλλιέργεια

Παράκτιος και Θαλάσσιος Τουρισμός

Γαλάζια Βιοτεχνολογία

Ωκεάνια Ενέργεια

Εκμετάλλευση Κοιτασμάτων του Θαλάσσιου Βυθού

Θαλάσσια Επιστήμη, Έρευνα και Καινοτομία

**Πρακτικές πληροφορίες:**

Για εγγραφή επισκεφθείτε την ιστοσελίδα της εκδήλωσης: <https://www.b2match.eu/emd2015>

*Η εγγραφή είναι δωρεάν. Απαιτείται προηγουμένως η εγγραφή στο συνέδριο:* [*http://ec.europa.eu/maritimeaffairs/maritimeday/en*](http://ec.europa.eu/maritimeaffairs/maritimeday/en)

Για περισσότερες πληροφορίες μπορείτε να επικοινωνείτε με το:

* Εθνικό Κέντρο Τεκμηρίωσης¨

Δρ Χριστίνα Πασκουάλ: +30 210 7273920, [cpascual@ekt.gr](mailto:cpascual@ekt.gr)

* Δίκτυο ΠΡΑΞΗ:

Κα Βάγια Πιτέλη, +30 2310 552791, [piteli@help-forward.gr](mailto:piteli@help-forward.gr)

Κα Κατερίνα Μηναδάκη, +30 210 3607690, [minadaki@help-forward.gr](mailto:minadaki@help-forward.gr)